Държавен вестник, бр. 53, 2006 г., стр. 77

Б Р О Й  53
Д Ъ Р Ж А В Е Н   В Е С Т Н И К
С Т Р .  77
бата и като взе предвид доказателствата по
делото, доводите на страните и поддържаните
основания за отмяна на разпоредбата в норма-
тивния акт на Министерския съвет, приема за
установено следното:
По допустимостта на жалбата
Предмет на жалбата, с която е сезиран съ-
дът, е разпоредбата на т. 3 на Допълнителните
правила относно класиране на стоките от раз-
дел I “Общи разпоредби” на част първа от
Митническата тарифа на Република България,
представляваща приложение № 1 към чл. 2, ал. 1
на ПМС № 289 от 2001 г.
Обжалва се разпоредба от подзаконов нор-
мативен акт, който е с неограничен кръг адре-
сати, и всеки правен субект може да я обжалва
като незаконосъобразна поради противоречие
с правна норма от по-висок ранг.
Неоснователно е възражението на админис-
тративния орган за недопустимост на жалбата
поради “отмяна на обжалваната разпоредба”—
обжалваният текст не е възпроизведен в Ком-
бинираната номенклатура на Република Бъл-
гария за 2005 г. Нормата на допълнително пра-
вило 3 препраща към допълнителните правила
за тарифно класиране на стоки, определени с
Наредба № 8 от 2004 г., издадена от министъра
на финансите, и от 1.I.2005 г. обжалваната раз-
поредба няма правно действие.
На основание чл. 84 ЗМ митническите орга-
ни имат право да извършват последващ конт-
рол на вече декларирани стоки и да определят
нов тарифен номер. При преценка на митни-
ческите органи, че тарифният номер на стоки-
те е определен неправилно, обжалваната раз-
поредба ще се прилага при извършване на пос-
ледващ контрол, с ново тарифиране и опреде-
ляне на нови митни сборове в съответствие с
действащата към момента на вноса норматив-
на разпоредба.
Следователно митническите тарифи за 2002,
2003 и 2004 г. ще се прилагат по всички неза-
вършени административни спорове, свързани с
тарифното класиране на стоки от внос, осъщес-
твен през периода 2002—2004 г., което е доста-
тъчно основание да се приеме, че жалбата е
допустима.
По основателността на жалбата
Обжалвана е конкретната разпоредба на т. 3
от Допълнителните правила относно класира-
не на стоките, намираща се в раздел I “Общи
разпоредби” на част първа от Митническата
тарифа на Република България, представлява-
ща приложение № 1 към чл. 2, ал. 1 на ПМС
№ 289 от 2001 г.
С ПМС № 289 от 2001 г. е приета Комбини-
рана номенклатура и е въведена Интегралната
митническа тарифа на Република България.
Комбинираната номенклатура се основава на
Конвенцията за Хармонизираната система и
описание и кодиране на стоките от 1983 г.—чл. 2,
ал. 2, т. 2 на ПМС № 289 от 2001 г.
Комбинираната номенклатура представля-
ва начин на кодиране, описание и систематизи-
ране на стоките, като на всяка една възможна
съществуваща стока съответства определена
позиция от тази номенклатура, т.е. тарифен
номер, като стоките се свеждат до един краен
брой номера от номенклатурата. Комбинира-
ната номенклатура, на чиято основа е изграде-
на митническата тарифа, групира стоките на
раздели, които са разделени на глави. В отдел-
ните глави са групирани сходни стоки и за вся-
ка стока е определен тарифен номер от 9 цифри.
На базата на правилата, регламентирани в
уводните разпоредби на Митническата тарифа
и в забележките към всяка от главите, всяка
стока има съответстващ тарифен номер, като
една стока може да има само един тарифен номер
и съответно ставки на митата за всеки тарифен
номер. За всяка календарна година се приема
нова митническа тарифа, като основно се про-
менят ставките на митата, а номенклатурата
като цяло се запазва.
На базата на тарифните номера държавата
определя различни мерки по вноса и износа на
различните стоки, както и ставките им. Опре-
делянето на съответстващия на една стока та-
рифен номер от митническата тарифа се нари-
ча тарифиране.
Тези бележки служат да обяснят и обосно-
ват смисъла на тарифирането и класирането на
стоките в съответния раздел или глава.
Обжалваната т. 3 на Допълнителните пра-
вила относно класирането на стоките в митни-
ческите тарифи за 2002, 2003 и 2004 г. постано-
вява, че при тълкуване на позициите и подпози-
циите на Комбинираната номенклатура за тези
години следва да се прилагат (да се вземат пред-
вид) “Мненията за класиране” и “Обяснител-
ните бележки” към Хармонизираната система
за описание и класиране на стоките, публикува-
ни от Световната митническа организация,
както и Обяснителните бележки към Комби-
нираната номенклатура на Европейския съюз,
които източници за тарифиране на стоките не
са преведени официално на български език и не
са обнародвани в “Държавен вестник”.
Обжалваната разпоредба противоречи на
разпоредбата на чл. 9, ал. 1 ЗНА—разпоредби-
те на нормативните актове се формулират на
общоупотребимия български език, защото
“препраща” към разпоредби, които не са фор-
мулирани на български език. Обжалваната т. 3
на Допълнителните правила противоречи и на
чл. 46, ал. 1 и чл. 51, ал. 1 ЗНА, защото щом не
са публикувани на български език, разпоредби-
те не могат да се прилагат според точния им
смисъл и не могат да се тълкуват от органа,
който ги е издал. При издаването на норматив-
ния акт—ПМС № 289 от 2001 г., в обжалваната
т. 3 административният орган е нарушил посо-
чените разпоредби на закона, т.е. разпоредбата
противоречи на правни норми от по-висок ранг.